Suurtähtkiri
Suurtähtkiri ehk majuskelkiri, ka kapitaalkiri on kirjaviis, mis kasutab üksnes suurtähti (näide: MAJUSKELKIRI) ja väiketähti ei kasuta üldse. Majuskelkirjadest kõneldakse ainult nende tähestike puhul, kus on olemas nii majusklid kui ka minusklid: ladina kiri, kirillitsa, kreeka ja armeenia tähestik. Ladina kirja ajaloolistest kirjastiilidest on suurtähtkirjad capitalis monumentalis, ruutkapitaal, rustika, rooma majuskelkursiiv ja untsiaal.